Il portiere di notte

Il portiere di notte (Nokta pordisto) estas itala psikologia primilita drama filmo de 1974 kunverkita kaj reĝisorita de Liliana Cavani. En ĝi stelulas Dirk Bogarde kaj Charlotte Rampling, kun Philippe Leroy, Gabriele Ferzetti kaj Isa Miranda en duarangaj roloj. Kun agado okazanta en Vieno en 1957, la filmo centriĝas en la sadomasoĥisma rilato inter iama oficiro de naziisma koncentrejo (Bogarde) kaj unu el liaj malliberulinoj (Rampling).

La temoj de la filmo pri seksa kaj sadomasoĥisma obsedo, kaj ties uzado de bildoj de la Holokaŭsto, rezultis en polemikoj ekde ties premiero, kio konfliktis kun kritikoj pri ties arta valoro. En Julio 2018, ĝi estis elektita por la fako de Venecia Klasikaĵoj en la 75a Venecia Internacia Kinfestivalo.

Intrigo

La agado okazas ĉe Vieno (Aŭstrio) en 1957, post la foriro de la okupaciaj trupoj (1955). Maximilian Theo Aldorfer (Max) ludita de Dirk Bogarde, iama oficiro de SS kaj kuracisto en koncentrejo, estas nokta pordisto en hotelo proksime de la Popola Operejo, kien venas iamaj naziaj kamaradoj, same persekutataj justice, sed malbone efike pro foresto de atastantoj.

Lucia Atherton (Charlotte Rampling) kaj lia edzo dirigento havas ĉambron en tiu hotelo. Max tuj rekonas ŝin kiel deportito kun kiu li havis sadomasoĥisman rilaton dum la milito. Ŝi estas ankaŭ ebla atestanto kontraŭ li kaj kontraŭ la aliaj naziistoj. Sed ŝi estas altirita de sia iama subpreminto kaj iĝas lia amatino. Tiu rilato rezultas en longa periodo de enfermiĝo en la ĉambro de Max. Senigitaj de liverado fare de la kamaradoj de Max, ili estas murditaj kiam ili finfine eliras. 

Geaktoraro kaj roluloj
 Dirk Bogarde kiel Maximilian Theo Aldorfer
 Charlotte Rampling kiel Lucia
 Philippe Leroy kiel Klaus
 Gabriele Ferzetti kiel Hans Vogler
 Giuseppe Addobbati kiel Stumm
 Isa Miranda kiel grafino Stein
 Nino Bignamini kiel Adolph
 Marino Masè kiel Atherton
 Amedeo Amodio Bert
 Piero Vida kiel taga pordisto
 Geoffrey Copleston kiel Kurt

Eksteraj ligiloj
 en imdb

Kategorio:Filmoj aperintaj en 1974
Kategorio:Militaj filmoj
Kategorio:Amaferaj filmoj
Kategorio:Anglalingvaj filmoj
Kategorio:Italaj dramaj filmoj
Kategorio:Germanlingvaj filmoj
Kategorio:Filmoj pri Holokaŭsto
Kategorio:Filmoj pri naziismo